لألفية 2 قبل لميلاد

ب الزرق: التقافات لي طوّرات دولة
ب الليموني: تقافات زراعية متطورة
ب لخضر: تقافات زراعية بسيطة
ب لقوقي: تقافات ديال الرحال
ب الصفر: تقافات ديال الصيادا لميخالا (كيعيشو من الصيد و جمع التمار)
ب لبيض: بلايص باقي ماساكنش فيهوم بنادم
لألفية التانية قبل لميلاد هي ألفية ف لفترة د قبل لميلاد. بدات عام 2000 قبل لميلاد و سالات عام 1001 قبل لميلاد (من لقرن 20 قبل لميلاد تال لقرن 11 قبل لميلاد).

ف هاد لألفية، الشرق لأوسط دار التحول ديالو من لعصر لبرونزي لوسطاني ل لعصر لبرونزي لمعطّل. لحضارات لي سيطرو تماكين ف النص اللول د هاد لفترة هوما لحضارة لبابيلية ف لعراق، و لمملكة لوسطانية د مصر. ف هاد لألفية تم تطوير لألفبائية (لحروف د لكتابة).

لحضارة لميكينية ف ليونان و لإمبراطورية لحيتية بانو ف النص د هاد لألفية.

ف اللخر د لألفية، طرا النهيار د لعصر لبرونزي لمعطل، لي ماتو فيه بزاف د لحضارات و لإمبراطوريات، و كان مرحلة نتيقالية ل لعصر د لحديد. بلايص خرين ف لعالم كانو باقين متخلفين حضارياً، و مازالو كيعيشو ف عصور لقبلتاريخ.

ف هاد لألفية، التعداد د بنادم ف لعالم وصل أول مرة ل 100 مليون.

 تسلسل د لأحدات 
 جوايه 1700 تال 1300 ق.م: لبني ديال لقصر لي كاينين لبقايا ديالو ف كنوصوص، ف جزيرة كريت، ليونان
 جوايه 1600 ق.م: تفرڭيعة ديال بركان مينون لي سبب خراب كبير ف لڭزاير د إيجا
 جوايه 1600 تال 1360 ق.م: لمصريين لقدام كانو مسيطرين على بلاد كنعان و سوريا
 جوايه 1575 ق.م: هجوم ديال النوبيين من مملكة كيرما على مصر
 1520 ق.م: مصر سيطرات على نوبيا (السودان دابا).
 جوايه 1500 ق.م: بركان ڭزيرة ثيرا، طيحة ديال نيزك ف إسطونيا لي دار لحفرة د كرالي، شعب لبانتو توسعو ف إفريقيا لوسطانية، الشرقية و الجنوبية.
 1478 ق.م: معراكة ماڭيضو بين لمصريين لقدام و لكنعانيين.
 1274 ق.م: معراكة قادش مابين لمصريين لقدام و لحيتيين.
 1269 ق.م: لماليك رمسيس التاني د مصر، و خاتوشيلي التالت د لإمبراطورية لحيتية سناو معاهدة سلام.
 جوايه 1250 ق.م: طروادة تدمرات ل لمرة السابعة و اللخرة.
 1045 ق.م: تأسيس سلالة دجو ف الشينوا.

 مصادر 


تصنيف:لألفيات
تصنيف:مقالات فيها مصدر و 3000 بايت